TECHNINĖ SPECIFIKACIJA
1. SĄVOKOS IR SUTRUMPINIMAI
Pirkėjas – Uždaroji akcinė bendrovė Klaipėdos regiono atliekų tvarkymo centras.
Paslaugų teikėjas – ūkio subjektas – fizinis asmuo, privatusis ar viešasis juridinis asmuo, kita organizacija ir jų padalinys arba tokių asmenų grupė, įskaitant laikinas ūkio subjektų asociacijas, su kuriuo Pirkėjas sudaro Sutartį.
Sutartis – Sutartis, sudaroma tarp Paslaugų teikėjo ir Pirkėjo dėl Pirkimo objekto.
2. PIRKIMO OBJEKTAS
Pirkėjo gaisrinės saugos inžinerinių sistemų (toliau – GSIS), kurias sudaro gaisro gesinimo sistemos, gaisro gesinimo įrangos, priežiūra ir remontas (toliau – Paslaugos).
3. PIRKIMO OBJEKTO APIMTYS/KIEKIAI
Pirkimo tikslas – užtikrinti Pirkėjo valdomų objektų gaisrinės saugos inžinerinių sistemų ir priemonių tinkamą techninę būklę ir atitikimą teisės aktų reikalavimams. Paslaugos turi būti teikiamos pagal Paslaugų teikimo metu galiojančias aktualias Gaisrinės saugos inžinerinių sistemų priežiūros rekomendacijas, patvirtintas Priešgaisrinės apsaugos ir gelbėjimo departamento prie Vidaus reikalų ministerijos direktoriaus 2011 m. rugpjūčio 23 d. įsakymu Nr. 1-251, Bendrąsias priešgaisrinės saugos taisykles, patvirtintas Priešgaisrinės apsaugos ir gelbėjimo departamento prie Vidaus reikalų ministerijos direktoriaus 2005 m. vasario 18 d. įsakymu Nr. 64 „Dėl Bendrųjų priešgaisrinės saugos taisyklių patvirtinimo ir kai kurių Priešgaisrinės apsaugos departamento prie Vidaus reikalų ministerijos ir Priešgaisrinės apsaugos ir gelbėjimo departamento prie Vidaus reikalų ministerijos direktoriaus įsakymų pripažinimo netekusiais galios“, Gesintuvų techninės priežiūros taisykles, patvirtintas Priešgaisrinės apsaugos ir gelbėjimo departamento prie Vidaus reikalų ministerijos direktoriaus 2010 m. gruodžio 20 d. įsakymu Nr. 1-360, ir kitus Lietuvos Respublikos įstatymus ir norminius aktus, taip pat remiantis Sutarties sąlygomis.
Pirkėjo valdomi atliekų tvarkymo objektai:
3.1.1. Regioninis nepavojingų atliekų sąvartynas Ketvergių g. 2, Dumpių k., Klaipėdos r.; atliekų rūšiavimo gamykla, maisto mechaninio apdorojimo gamykla Ketvergių g. 2A, Dumpių k., Klaipėdos r.; didžiųjų atliekų apdorojimo aikštelė Uosių g. 7, Dumpių k., Klaipėdos r.
3.1.2. Kiti atliekų tvarkymo ir administraciniai objektai: Kaukėnų g. 21a, Glaudėnų k., Klaipėdos r.; Tilžės g. 66a, Klaipėda; Šiaurės pr. 30, Klaipėda; Plieno g. 13, Klaipėda; Piliakalnio g. 20, Puodkalių k., Skuodo r.; Sodžiaus g. 86, Ankštakių k., Kretingos r.; V. Jurgučio g. 13, Joskaudų k., Kretingos r.; Nidos-Smiltynės pl. 12, Neringa; Šyšos g. 1a, Rumšų k, Šilutės r.; Geležinkelio Pylimo g. 6, Gargždai, Klaipėdos r.; Liepų g. 15, Klaipėda; Tomo g. 2, Klaipėda.
Perkamų Paslaugų pavadinimai ir preliminarios apimtys nurodyti Techninės specifikacijos priede TS-1.
4.  PIRKIMO OBJEKTO APRAŠYMAS
Gaisro gesinimo sistemos (GGS) ir gaisro gesinimo įrangos (GGĮ) techninės priežiūros, trūkumų šalinimo paslaugos:
4.1.1. Motorizuotų sklendžių automatikos patikra (paleisti sistemą, išbandyti, bandymo rezultatus įrašyti į patikros žurnalą).
4.1.2. Vidaus gaisrinės įrangos vandentiekio patikra. Išbandyti paleidžiant sistemą, bandymo rezultatus įrašyti į patikros žurnalą.
4.1.3. Nuleisti vandenį iš kiekvieno gaisrinio čiaupo, taip pat patikrinti vandentiekio našumą, ar atitinka projekte nustatytą vandens srautą.
4.1.4. Įsitikinti, kad priešgaisriniai čiaupai nesurūdiję, sugedusius gaisrinius čiaupus suremontuoti ar pakeisti.
4.1.5. Atlikti gaisrinių čiaupo žarnų, purkštuvų ir švirkštų techninę patikrą (žarnas perkantuoti kartą per metus, jeigu žarnos ar švirkštai netinkami naudoti – pakeisti, hidrauliškai išbandyti, rezultatus įrašyti į pastato gaisrinių čiaupų patikros žurnalą).
4.1.6. Kiekvieną pastato čiaupą sunumeruoti.
4.1.7. Patikrinti, kaip sukomplektuoti gaisriniai čiaupai (žarnos,  purkštuvai, ar švarios spintelės, ar veikia sklendės, ar gaisrinės žarnos susuktos į dvigubą ritę ir prijungtos prie sklendžių ir purkštuvų).
4.1.8. Visos gaisro gesinimo įrangos po atliktos patikros plombuojamos su užrašu, kada buvo atlikta paskutinė techninė patikra.
4.1.9. Priešgaisrinių siurblių veikimo patikra. Rezultatus įrašyti į pastatų techninės priežiūros gaisro gesinimo įrangos žurnalą.
4.1.10. Patikrinti dūmų šalinimo stoglangių, vartų veikimą rankiniame ir automatiniame režime.
4.1.11. Gaisrinių hidrantų kolonėlių techninės būklės patikra (paleisti vandenį, išmatuoti slėgį ir debitą, patikros rezultatai surašomi į hidrantų patikros žurnalą). Patikros aktas pateikiamas atsakingam asmeniui. Tikrinama ne rečiau kaip kartą per metus.
4.1.12. Ne rečiau kaip kartą per metus atliekama gesintuvų techninė patikra ir remontas pagal poreikį. Į gesintuvo patikros ir remonto kainą įeina: periodinė patikra, lipdukų klijavimas, korpuso remontas, perdažymas, gesintuvų papildymas, pripildymo medžiagos svėrimas, manometrų sureguliavimas, žarnelių ir (ar) purkštų keitimas, rankenėlių, paleidimo mechanizmo keitimas arba remontas ir gesintuvų hidrauliniai bandymai, jeigu reikia. Gesintuvų patikra turi užtrukti ne ilgiau kaip 5 (penkias) d. d. Jei gesintuvai turi būti išvežti patikrai, taisymui – jų patikros taisymo laikotarpiu išvežtus gesintuvus privaloma pakeisti laikinais kitais tokio pat dydžio tinkamais naudoti gesintuvais. Netinkamus naudoti gesintuvus utilizuoja Paslaugų teikėjas ir pateikia Pirkėjui jų nurašymo (utilizavimo) aktą.
4.1.13. Vizualinė, periodinė gesintuvų patikra. Patikros metu nustatoma, ar gesintuvai yra matomi, neužkrauti, neužstatyti priėjimai prie jų, ar gesintuvų naudojimo instrukcija yra matomoje jų korpuso pusėje, naudojimo instrukcija yra įskaitoma; ar nepažeistos gesintuvų plombos, nesugadinti manometrai, neužsikimšęs gesintuvo purkštuvas, gesintuvas neturi akivaizdžių apgadinimo, korozijos požymių, ar tinkama gesinimo medžiaga; ar slėgio matuoklio rodmenys ar indikatoriai atitinka darbinį diapazoną ir padėtį. Naudoti gesintuvai turi būti pripildomi gesinimo medžiagos. Gesintuvo naudotojas turi teisę tikrinti techninio prižiūrėtojo atliktų darbų kokybę – išbandyti gesintuvo veikimą, papildomai sumokėjęs gesintuvo pakartotinio pripildymo ir paruošimo darbui mokestį.
4.1.14. Pastatų evakuacijos planų parengimas. Planai turi būti parengti A-3, A-4 formatu, atspausdinti spalvotai ir įrėminti. Evakuacijos planai rengiami vadovaujantis Bendrosiomis gaisrinės saugos taisyklėmis, patvirtintomis Priešgaisrinės apsaugos ir gelbėjimo departamento prie Vidaus reikalų ministerijos direktoriaus 2005 m. vasario 18 d. įsakymu Nr. 64.
4.1.15. GGS ir GGĮ techninės priežiūros ir trūkumų šalinimo Paslaugos teikiamos TS-1 priede nurodytu periodiškumu.
5. SUTARTINIŲ ĮSIPAREIGOJIMŲ VYKDYMO VIETA
Sutartinių įsipareigojimų vykdymo vietų adresai nurodyti punktuose 3.2.1 ir 3.2.2.
6. REIKALAVIMAI PIRKIMO OBJEKTUI
Paslaugų teikėjas dalyvauja planiniuose arba neplaniniuose Valstybinės priešgaisrinės priežiūros tarnybos pareigūnų atliekamų objektų priešgaisrinės technikos (įrangos) būklės patikrinimuose.
Paslaugų teikėjas turi užtikrinti patikimą ir kokybišką paslaugos teikimą, laikydamasis teisės aktų ir techninių specifikacijų reikalavimų visą Paslaugų teikimo laikotarpį.
Paslaugų teikėjas pasirūpina Paslaugų teikimui reikalingomis techninės priežiūros medžiagomis ir remontui reikalingomis atsarginėmis detalėmis bei reikalingais įrankiais ir įranga.
Paslaugų teikėjas tiekia remontui / aptarnavimui reikiamas medžiagas, mazgus, agregatus ir dalis keitimui kainomis, ne didesnėmis nei prekių įsigijimo dieną Paslaugų teikėjo prekybos vietoje, kataloge ar interneto svetainėje nurodytomis galiojančiomis šių prekių kainomis arba, jeigu tokios kainos neskelbiamos, Paslaugų teikėjo pasiūlytomis konkurencingomis ir rinką atitinkančiomis kainomis.
Pirkėjas telekomunikacijos priemonėmis informuoja Paslaugų teikėją apie reikalingus atlikti gedimų šalinimo darbus bei priskiria gedimui skubumo prioritetą. Paslaugų teikėjas nedelsiant paskiria kvalifikuotą personalą pirminei gedimų apžiūrai/diagnostikai bei matavimams atlikti. Aukšto prioriteto avarinio gedimo atveju Paslaugų teikėjo atstovas per 4 val. (darbo dienomis) atvyksta į gedimo atsiradimo objektą pirminei gedimo diagnostikai. Po gedimo diagnostikos Paslaugų teikėjas ne ilgiau kaip per 24 val. informuoja Pirkėją apie pilnam gedimo šalinimui reikalingų Paslaugų teikėjo specialistų darbo valandų skaičių bei pateikia reikalingų medžiagų (dalių) sąrašą su kainomis. Paslaugų teikimas (gedimo šalinimo darbai) pradedamas ne vėliau kaip per 24 val. po sąmatos patvirtinimo, išskyrus atvejus, kai dėl reikalingų medžiagų (dalių) tiekimo termino nėra galimybės pradėti Paslaugas teikti per 24 val. Paslaugų teikimas (gedimo šalinimo darbai) turi būti baigtas ne vėliau kaip per 48 val. nuo Paslaugų teikimo pradžios, išskyrus atvejus, kai dėl didelės darbų apimties Paslaugas suteikti neįmanoma per 48 val.
Esant ne prioritetinei avarinei situacijai ar planiniams remonto/aptarnavimo darbams Paslaugų teikėjas ne vėliau kaip per 48 val. informuoja Pirkėją apie pilnam Paslaugų suteikimui reikalingų Paslaugų teikėjo specialistų darbo valandų skaičių bei pateikia reikalingų medžiagų (dalių) sąrašą su kainomis ir Paslaugų suteikimo terminais (pradžia/pabaiga). Pirkėjas įvertina gautą informaciją ir patvirtina Paslaugų kainą arba nurodo trečiąją šalį, iš kurios Paslaugų teikėjas privalo įsigyti reikalingas medžiagas/dalis ekonomiškai naudingesnėmis sąlygomis nei jis pasiūlė, arba informuoja Paslaugų teikėją, kad pats Pirkėjas įvykdys atskirą medžiagų viešąjį pirkimą, ir medžiagas (detales) pateiks Paslaugų teikėjui Paslaugų suteikimui.
Paslaugų teikėjo paskirtas GSIS priežiūros specialistas atsakingas už GSIS priežiūros dokumentacijos pildymą. Paslaugų teikėjas šalia GSIS valdymo ir rodymo įrangos matomoje vietoje nurodo savo kontaktinius duomenis (telefono numerį ir kt.). GSIS priežiūros dokumentai tvarkomi taip, kad būtų galima nustatyti konkrečius priežiūros darbus atlikusį specialistą, GSIS priežiūros darbų atlikimo pobūdį, įvykius ir datą. Dokumentuose taip pat užrašomi GSIS priežiūros dieną nustatyti GSIS matavimo prietaisų rodmenys (pvz., vandens ir oro slėgio manometrų rodmenys, oro temperatūra siurblinėse).
Nustatęs GGS, GGĮ ir PSS trūkumus, Paslaugų teikėjas surašo defektų aktą, kurį pateikia Pirkėjo atstovui, atsakingam už Sutarties vykdymą.
Gedimų paieškos darbai atliekami pagal Pirkėjo prašymą. Po gedimo nustatymo Paslaugų teikėjas pateikia gedimo šalinimo sąmatą su Paslaugų suteikimo (darbų atlikimo) terminais. Remonto darbai atliekami Pirkėjui patvirtinus sąmatą su darbų ir medžiagų kainomis ir terminais.
Teikiant GGS, GGĮ ir PSS priežiūros Paslaugas, būtina laikytis visų rekomendacijų pagal Priešgaisrinės apsaugos ir gelbėjimo departamento prie Vidaus reikalų ministerijos direktoriaus 2011 m. rugpjūčio 23 d. įsakymu Nr. 1-251 patvirtintomis Gaisrinės saugos inžinerinių sistemų priežiūros rekomendacijomis.
Paslaugų teikėjas prieš GGS, GGĮ ir PSS bandymą ar trūkumų šalinimą turi perspėti Pirkėjo atsakingą asmenį apie numatomus darbus, jų atlikimo valandas derinti iš anksto. GGS sistemų ar GGĮ bandymų metu nesukelti nepageidaujamų padarinių, imtis atsargumo priemonių, kad bandymų signalai ar vandens išpylimas nesukeltų nenumatytos ar žalingos veikos, netyčinio įrangos, patalpų, teritorijos ar kito turto sugadinimo.
Paslaugų teikėjas, apskaičiuodamas Paslaugų įkainius, turi įskaičiuoti visas su Paslaugų teikimu susijusias išlaidas, įskaitant, bet neapsiribojant:
6.1.1. Visas su dokumentų, kurių reikalauja Pirkėjas, rengimu ir pateikimu susijusias išlaidas;
6.1.2. Aprūpinimo įrankiais ir kitomis darbuotojų darbo priemonėmis, reikalingomis Paslaugoms suteikti, išlaidas.
6.1.3. Kelionės, transporto, apgyvendinimo ir kitas su Paslaugų teikimu susijusias išlaidas.
6.1.4. Perkamų Paslaugų kiekiai ir jų proporcijos TS-1 priede yra orientaciniai ir Sutarties vykdymo metu gali skirtis priklausomai nuo Pirkėjo faktiško poreikio.
Paslaugos teikiamos Pirkėjo darbo dienomis nuo 8.00 iki 17.00 val. (penktadienį ir prieššventinėmis dienomis – nuo 8.00 iki 15.45 val.).
Kokybė ir trūkumų šalinimas:
6.1.5. Suteiktoms Paslaugoms (atliktiems darbams) suteikiamas ne mažiau kaip 12 (dvylika) mėnesių garantinis laikotarpis, jei buvo keičiamos/montuojamos naujos dalys/mazgai, ir 3 mėnesių garantinis laikotarpis, jei remonto darbams nebuvo naudojamos naujos dalys/mazgai.
6.1.6. Nustačius suteiktų Paslaugų (atliktų darbų) trūkumus, jų šalinimas turi būti pradėtas ne vėliau kaip per 24 val. nuo pranešimo ir trūkumai turi būti pašalinti ne vėliau kaip per 24 val. nuo darbų pradžios.
6.1.7. Paslaugų teikėjas prisiima pilną aplinkosauginę ir darbų saugos atsakomybę, paskiriant atsakingus ir turinčius tinkamą kvalifikaciją darbuotojus dėl tinkamo darbų vykdymo.
Sutarties vykdymo metu pateikiama dokumentacija:
6.1.8. Sąmatos;
6.1.9. Suteiktų Paslaugų aktai;
6.1.10. Gedimų/defektų ir atliktų darbų fotofiksacijos;
Paslaugų teikėjas užtikrina nuolatinę gaisro gesinimo sistemų ir įrangos parengtį naudoti.
7. KVALIFIKACINIAI REIKALAVIMAI 
Paslaugų teikėjas Sutarties vykdymui privalo pasiūlyti ne mažiau kaip 2 (du) specialistus, kurių kiekvienas turi būti įgijęs patirties vykdant ne mažiau kaip 2 (dvi) sutartis, susijusias su statinių gaisrinės saugos inžinerinių sistemų priežiūra.
Tiekėjas turi būti įsidiegęs kokybės vadybos sistemą pagal ISO 9001:2015 arba lygiavertį kokybės vadybos standartą, arba pateikti kitus lygiaverčius kokybės vadybos priemonių įrodymus.
8. PIRKĖJO ĮSIPAREIGOJIMAI
Sudaryti galimybę Paslaugų teikėjui paslaugų atlikimo metu naudotis patalpomis, suspaustu oru, techniniu vandeniu ir elektra neatlygintinai.
9. PRIEDAI
TS – 1
Paslaugų teikimo periodiškumas ir preliminarus kiekis
Objektų adresai nurodyti techninės specifikacijos 3.2.1 ir 3.2.2 punktuose.
	[bookmark: _Hlk240294989]Eil. Nr.
	Atliekamas darbas
	Patikros periodiškumas
	Objektai 
	Preliminarus turimų
įrenginių kiekis

	Gaisro gesinimo sistema (GGS)

	1
	Pagrindinio ir rezervinio maitinimo patikra. Rezervinio maitinimo automatinis paleidimas.
	Kartą per 12 mėn.
	3.2.1
	1 vnt.

	2
	Rezervinio maitinimo šaltinio vidaus degimo variklio (Kurkcuoglu Jenerator SKJR90ASB) aptarnavimas (tepalų, filtrų, aušinimo skysčio keitimas)
	Kartą per 12 mėn.
	3.2.1
	1 vnt.

	3
	Motorizuotų sklendžių automatinio veikimo patikra
	Kartą per 12 mėn.
	3.2.1
	1 vnt.

	4
	Priešgaisrinio vandens siurblio bandymai
	Kartą per 12 mėn.
	3.2.1
	3 vnt.

	5
	Slėginių indų patikra
	Kartą per 12 mėn.
	3.2.1
	3 vnt.

	6
	Hidrantų debito matavimas
	Kartą per 12 mėn.
	3.2.1
	4 vnt.

	7
	Gaisrinės gesinimo sistemos vamzdyno paruošimas šaltajam sezonui (vandens išleidimas iš vamzdyno, vamzdyno užpildymas suspaustu oru).
	Kartą per 12 mėn.
	3.2.1
	1 vnt.

	8
	Gaisrinės gesinimo sistemos vamzdyno užpildymas vandeniu.
	Kartą per 12 mėn.
	3.2.1
	1 vnt.

	Gaisro gesinimo įranga (GGĮ)

	1
	Gaisrinio čiaupo spintelės patikra, plombavimas 
	Kartą per 12 mėn.
	3.2.1
	24 vnt.

	2
	Gaisrinės žarnos dėžės patikra, plombavimas
	Kartą per 12 mėn.
	3.2.1
	5 vnt.

	3
	Priešgaisrinių čiaupų periodinė patikra
	Kartą per 12 mėn.
	3.2.1
	23 vnt.

	4
	Priešgaisrinių žarnų perkantavimas
	Kartą per 12 mėn.
	3.2.1
	34 vnt.

	5
	Priešgaisrinių purkštuvų periodinė patikra
	Kartą per 12 mėn.
	3.2.1
	24 vnt.

	6
	Priešgaisrinių sprinklerių periodinė patikra
	Kartą per 12 mėn.
	3.2.1
	12 vnt.

	7
	Gaisrinio čiaupo spintelės (pakabinama, 66x54x18 cm, metalinė)
	Pagal defektinį aktą
	3.2.1
	24 vnt.

	8
	Gaisrinės žarnos dėžės (plastikinė)
	Pagal defektinį aktą
	3.2.1
	5 vnt.

	9
	Priešgaisrinių čiaupų keitimas 
	Pagal defektinį aktą
	3.2.1
	26 vnt.

	10
	(GGĮ) priešgaisrinių žarnų keitimas 
	Pagal defektinį aktą
	3.2.1
	34 vnt.

	11
	Priešgaisriniai purkštuvai 
	Pagal defektinį aktą
	3.2.1
	24 vnt.

	12
	Priešgaisrinių sprinklerių keitimas 
	Pagal defektinį aktą
	3.2.1
	12 vnt.

	13
	Gesintuvų periodinė patikra
	Kartą per 12 mėn.
	3.2.1
	1 vnt. (2 kg)

	
	
	
	3.2.1
	36 vnt. (6 kg)

	
	
	
	3.2.1
	4 vnt. (25 kg)

	
	
	
	3.2.1
	1 vnt. (50 kg)

	
	
	
	3.2.2
	20 vnt.(3 kg)

	
	
	
	3.2.2
	1 vnt. (4 kg)

	
	
	
	3.2.2
	27 vnt.(6 kg)

	
	
	
	3.2.2
	7 vnt. (9 kg)

	14
	Gesintuvų pildymas, remontas pagal defektinį aktą
	Pagal defektinį aktą
	3.2.1 
ir
 3.2.2
	 (2 kg)

	
	
	
	
	(3 kg)

	
	
	
	
	(4 kg)

	
	
	
	
	(6 kg)

	
	
	
	
	(9 kg)

	
	
	
	
	 (25 kg)

	
	
	
	
	(50 kg)

	15
	Gesintuvų keitimas pagal defektinį aktą
	Pagal defektinį aktą
	3.2.1 
ir
 3.2.2
	(2 kg)

	
	
	
	
	(3 kg)

	
	
	
	
	(4 kg)

	
	
	
	
	(6 kg)

	
	
	
	
	(9 kg)

	
	
	
	
	(12 kg)

	
	
	
	
	(25 kg)

	
	
	
	
	(50 kg)



Pirkėjas taip pat turi teisę, esant poreikiui, pirkti ir kitas, Techninėje specifikacijoje nenurodytas, tačiau su pirkimo objektu susijusias paslaugas. Panašaus pobūdžio paslaugos, nenumatytos Techninėje specifikacijoje, arba su pirkimo objektu susijusios prekės, bus perkamos ne didesnėmis nei užsakymo dieną galiojančiomis Paslaugų teikėjo prekybos vietoje, kataloge ar interneto svetainėje nurodytomis šių paslaugų / prekių kainomis, arba, jei tokios kainos neskelbiamos, Paslaugų teikėjo pasiūlytomis konkurencingomis ir rinką atitinkančiomis kainomis. Bendra tokių nenumatytų Paslaugų vertė negali viršyti 40 (keturiasdešimt) proc. Sutarties vertės (EUR be PVM).
__________________________________

